8. การจัดการ

  8.1 โครงสร้างการจัดการ

โครงสร้างการจัดการของบริษัทประกอบไปด้วยคณะกรรมการ 4 ชุด และคณะผู้บริหาร ดังนี้

1.  คณะกรรมการบริษัท (Board of Director)

1.  คณะกรรมการตรวจสอบ (Audit Committee)

  8.3.1 คณะกรรมการบริหาร (Executive Committee)

8.4.1 คณะกรรมการบริหารความเสี่ยง (Risk Management Committee)

8.5.1 คณะผู้บริหาร (Management Team)

[]

หมายเหตุ : ปัจจุบันบริษัทได้ว่าจ้าง “บริษัท สู่ความสำเร็จ จำกัด” ซึ่งเป็นผู้เชี่ยวชาญภายนอก
เพื่อทำหน้าที่ในการตรวจสอบระบบการควบคุมภายในของบริษัท
และรายงานผลการตรวจสอบต่อคณะกรรมการตรวจสอบโดยตรง

1.  คณะกรรมการบริษัท (Board of Director)

  รายนามคณะกรรมการบริษัท มีจำนวน 7 ท่าน ดังนี้

+-------------------------------+--------------------------------------+
| รายนาม                        | ตำแหน่ง                               |
+===============================+======================================+
| 1.  นายประสงค์ ธาราไชย         | ประธานกรรมการ                        |
+-------------------------------+--------------------------------------+
| 2.  นายสัมพันธ์ หงษ์จินตกุล         | กรรมการ                              |
+-------------------------------+--------------------------------------+
| 3.  นายพงศ์ธร ธาราไชย          | กรรมการ                              |
+-------------------------------+--------------------------------------+
| 4.  นายอาทิตย์ หงษ์จินตกุล         | กรรมการ                              |
+-------------------------------+--------------------------------------+
| 5.  พล.ต.ท.นพ. นุกูล เจียมอนุกูลกิจ | ประธานกรรมการตรวจสอบและกรรมการอิสระ   |
+-------------------------------+--------------------------------------+
| 6.  นางวิภาวี บุณยประสิทธิ์         | กรรมการตรวจสอบและกรรมการอิสระ         |
+-------------------------------+--------------------------------------+
| 7.  นายคเชนทร์ เบญจกุล          | กรรมการตรวจสอบและกรรมการอิสระ         |
+-------------------------------+--------------------------------------+

โดยมี นายวรเดช เปี่ยมสุวรรณ เป็นเลขานุการคณะกรรมการบริษัท
และดำรงตำแหน่งเลขานุการบริษัท

กรรมการผู้มีอำนาจลงลายมือชื่อแทนบริษัท

นายประสงค์ ธาราไชย หรือนายพงศ์ธร ธาราไชย และนายสัมพันธ์ หงษ์จินตกุล หรือนายอาทิตย์
หงษ์จินตกุล ลงลายมือชื่อร่วมกัน และประทับตราสำคัญของบริษัท

ข้อจำกัดอำนาจของกรรมการ : - ไม่มี -

ขอบเขตอำนาจหน้าที่และความรับผิดชอบของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
    ตลอดจนตามมติของที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้น
    การทำรายการที่เกี่ยวโยงกัน และการซื้อขายสินทรัพย์ที่สำคัญตามกฎเกณฑ์ของตลาดหลักทรัพย์ฯ
    หรือตามหน่วยงานอื่น ๆ กำหนด เป็นต้น

2.  พิจารณาอนุมัตินโยบายธุรกิจ เป้าหมาย แผนการดำเนินงาน กลยุทธ์ธุรกิจ
    และงบประมาณประจำปี

3.  พิจารณาอนุมัติแต่งตั้งบุคคลที่มีคุณสมบัติและไม่มีลักษณะต้องห้ามตามที่กำหนดใน
    พ.ร.บ.บริษัทมหาชน พ.ศ. 2535 และกฎหมายว่าด้วยหลักทรัพย์และตลาดหลักทรัพย์
    รวมถึงประกาศข้อบังคับ และ/หรือระเบียบที่เกี่ยวข้องกับตำแหน่งกรรมการ
    ในกรณีที่ตำแหน่งกรรมการว่างลงเพราะเหตุอื่นนอกเหนือไปจากการออกตามวาระ

4.  พิจารณาแต่งตั้งกรรมการบริหาร
    พร้อมทั้งกำหนดขอบเขตอำนาจหน้าที่และความรับผิดชอบของกรรมการบริหาร

5.  พิจารณาแต่งตั้งกรรมการอิสระและกรรมการตรวจสอบ
    โดยพิจารณาจากคุณสมบัติและลักษณะต้องห้ามของกรรมการอิสระและกรรมการตรวจสอบ
    ตามกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ และ/หรือ
    ระเบียบที่เกี่ยวข้องของตลาดหลักทรัพย์ฯ
    และเสนอต่อที่ประชุมผู้ถือหุ้นเพื่อพิจารณาแต่งตั้งเป็นกรรมการอิสระและกรรมการตรวจสอบของบริษัทต่อไป

6.  พิจารณากำหนดและแก้ไขเปลี่ยนแปลงชื่อกรรมการซึ่งมีอำนาจผูกพันบริษัท

7.  แต่งตั้งบุคคลอื่นใดให้ดำเนินกิจการของบริษัท ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจ และ/หรือ
    ภายในเวลาตามที่คณะกรรมการเห็นสมควร ซึ่งคณะกรรมการอาจยกเลิก เพิกถอน
    เปลี่ยนแปลงหรือแก้ไขอำนาจนั้นๆ ได้

8.  พิจารณาอนุมัติการทำรายการได้มาหรือจำหน่ายไปซึ่งสินทรัพย์
    เว้นแต่รายการดังกล่าวจะต้องได้รับอนุมัติจากที่ประชุมผู้ถือหุ้น ทั้งนี้
    ในการพิจารณาอนุมัติดังกล่าวจะเป็นไปตามประกาศ ข้อบังคับ และ/หรือ
    ระเบียบที่เกี่ยวข้องกับตลาดหลักทรัพย์ฯ

9.  พิจารณาอนุมัติการทำรายการที่เกี่ยวโยงกัน
    เว้นแต่รายการดังกล่าวจะต้องได้รับอนุมัติจากที่ประชุมผู้ถือหุ้น ทั้งนี้
    ในการพิจารณาอนุมัติดังกล่าวจะเป็นไปตามประกาศ ข้อบังคับ และ/หรือ
    ระเบียบที่เกี่ยวข้องกับตลาดหลักทรัพย์ฯ

10. พิจารณาอนุมัติการจ่ายเงินปันผลระหว่างกาลให้แก่ผู้ถือหุ้น
    เมื่อเห็นได้ว่าบริษัทมีกำไรพอสมควรที่จะทำเช่นนั้น
    และรายงานการจ่ายเงินปันผลดังกล่าวให้ที่ประชุมผู้ถือหุ้นทราบในการประชุมผู้ถือหุ้นคราวต่อไป

ทั้งนี้ การมอบหมายอำนาจหน้าที่และความรับผิดชอบของคณะกรรมการบริษัทนั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการบริษัท
หรือผู้รับมอบอำนาจจากคณะกรรมการบริษัท สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการ ก.ล.ต.) สำหรับทั้งบริษัทและบริษัทย่อย

เลขานุการบริษัท

ตามข้อกำหนดในมาตรา 89/15 แห่งพระราชบัญญัติบริษัทมหาชน พ.ศ.2535
กำหนดให้คณะกรรมการต้องจัดให้มีเลขานุการบริษัทรับผิดชอบในนามของบริษัทหรือคณะกรรมการบริษัท
โดยเลขานุการบริษัท คือ นายวรเดช เปี่ยมสุวรรณ

ขอบเขตอำนาจหน้าที่และความรับผิดชอบของเลขานุการบริษัท

1)  จัดทำและเก็บรักษาเอกสารดังต่อไปนี้

  (ก) ทะเบียนกรรมการ

  (ข) หนังสือนัดประชุมคณะกรรมการ รายงานการประชุมคณะกรรมการ
  และรายงานประจำปีของบริษัท

  (ค) หนังสือนัดประชุมผู้ถือหุ้นและรายงานการประชุมผู้ถือหุ้น

2)  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และส่งสำเนารายงานดังกล่าวให้ประธานกรรมการและประธานกรรมการตรวจสอบทราบภายในเจ็ดวันทำการนับแต่วันที่บริษัทได้รับรายงาน

3)  จัดทำระบบการเก็บรักษาเอกสารและหลักฐานที่เกี่ยวข้องกับการแสดงข้อมูลดังต่อไปนี้
    รวมทั้งดูแลให้มีการเก็บรักษาเอกสารหรือหลักฐานดังกล่าวให้ถูกต้องครบถ้วนและสามารถตรวจสอบได้ในระยะเวลาไม่น้อยกว่าห้าปีนับแต่วันที่มีการจัดทำเอกสารหรือข้อมูลดังกล่าว

การเก็บรักษาเอกสารและหลักฐานข้างต้น
ให้หมายความรวมถึงการเก็บรักษาด้วยระบบคอมพิวเตอร์หรือระบบอื่นใดที่สามารถเรียกดูได้โดยไม่มีการเปลี่ยนแปลงข้อความ

  (1) การให้ข้อมูลประกอบการขอมติที่ประชุมผู้ถือหุ้น

  (2) งบการเงินและรายงานเกี่ยวกับฐานะการเงินและผลการดำเนินงานของบริษัท
  หรือรายงานอื่นใดที่ต้องเปิดเผยตามมาตรา 56 มาตรา 57 มาตรา 58 หรือ มาตรา 199
  แห่งพระราชบัญญัติหลักทรัพย์และตลาดหลักทรัพย์

  (3) ความเห็นของบริษัทเมื่อมีผู้ทำคำเสนอซื้อหุ้นของบริษัทจากผู้ถือหุ้นเป็นการทั่วไป

  (4)
  การให้ข้อมูลหรือรายงานอื่นใดเกี่ยวกับกิจการที่บริษัทจัดทำขึ้นเพื่อเผยแพร่ต่อผู้ถือหุ้นหรือประชาชนทั่วไป
  ตามที่คณะกรรมการกำกับตลาดทุนกำหนด

4)  ดำเนินการอื่นๆ ตามที่คณะกรรมการกำกับตลาดทุนประกาศกำหนดต่อไป

5)  ต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
    รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับของบริษัท มติคณะกรรมการ
    ตลอดจนมติที่ประชุมผู้ถือหุ้น
    และไม่กระทำการใดอันเป็นการขัดหรือแย้งกับประโยชน์ของบริษัทอย่างมีนัยสำคัญ

6)  ต้องปฏิบัติหน้าที่ด้วยความรับผิดชอบและความระมัดระวังเยี่ยงวิญญูชนผู้ประกอบธุรกิจเช่นนั้นจะพึงกระทำภายใต้สถานการณ์อย่างเดียวกัน
    โดย

  (1)
  การตัดสินใจได้กระทำไปด้วยความเชื่อโดยสุจริตและสมเหตุสมผลว่าเป็นไปเพื่อประโยชน์สูงสุดของบริษัทเป็นสำคัญ

  (2) การตัดสินใจได้กระทำบนพื้นฐานข้อมูลที่เชื่อโดยสุจริตว่าเพียงพอ และ

  (3) การตัดสินใจได้กระทำไปโดยตนไม่มีส่วนได้เสีย
  ไม่ว่าโดยตรงหรือโดยอ้อมในเรื่องที่ตัดสินใจนั้น

ในกรณีที่เลขานุการบริษัทพ้นจากตำแหน่งไม่อาจปฏิบัติหน้าที่ได้
ให้คณะกรรมการแต่งตั้งเลขานุการบริษัทคนใหม่ภายในเก้าสิบวันนับแต่วันที่เลขานุการบริษัทคนเดิมพ้นจากตำแหน่งหรือไม่อาจปฏิบัติหน้าที่ได้

1.  คณะกรรมการตรวจสอบ (Audit Committee)

  รายนามคณะกรรมการตรวจสอบ มีจำนวน 3 ท่าน ดังนี้

+----------------------------------------+-----------------------------+
| รายนาม                                 | ตำแหน่ง                      |
+----------------------------------------+-----------------------------+
| 1.  พล.ต.ท.นพ. นุกูล เจียมอนุกูลกิจ          | ประธานกรรมการตรวจสอบ        |
+----------------------------------------+-----------------------------+
| 2.  นางวิภาวี บุณยประสิทธิ์                  | กรรมการตรวจสอบ              |
+----------------------------------------+-----------------------------+
| 3.  นายคเชนทร์ เบญจกุล                   | กรรมการตรวจสอบ              |
+----------------------------------------+-----------------------------+

หมายเหตุ : นางวิภาวี บุณยประสิทธิ์
เป็นกรรมการตรวจสอบผู้มีความรู้ประสบการณ์ด้านบัญชีและการเงิน

โดยมี นายอนุพันธ์ วนานุกูล เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  สอบทานให้บริษัทและบริษัทย่อย มีการรายงานทางการเงินอย่างถูกต้องและเปิดเผยเพียงพอ
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัท ก็ได้

2.  สอบทานให้บริษัทและบริษัทย่อย มีระบบควบคุมภายใน (Internal Control)
    และการตรวจสอบภายใน (Internal Audit) ที่มีความเหมาะสมและมีประสิทธิผล
    และพิจารณาความเป็นอิสระของสำนักตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานการปฏิบัติงานของบริษัทและบริษัทย่อย
    ให้เป็นไปตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
    และกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และบริษัทย่อย รวมถึงพิจารณาค่าตอบแทนการตรวจสอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานบัญชีนั้น
    รวมถึงประสบการณ์ของผู้ที่ได้รับมอบหมายให้ทำการตรวจสอบบัญชีของบริษัท
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการเกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ฯ
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานคณะกรรมการตรวจสอบ
    รายงานดังกล่าวควรประกอบด้วยข้อมูลต่อไปนี้

(1) ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัท
    และบริษัทย่อย ถึงความถูกต้อง ครบถ้วน และเชื่อถือได้

(2) ความเห็นเกี่ยวกับความเพียงพอของระบบควบคุมภายในของบริษัท และบริษัทย่อย

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท และบริษัทย่อย

(4) ความเห็นเกี่ยวกับความเหมาะสมของผู้สอบบัญชีของบริษัท และบริษัทย่อย

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของคณะกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

(8) รายงานอื่นใดที่เห็นว่าผู้ถือหุ้นและนักลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
    เช่น การทบทวนนโยบายการบริหารทางการเงินและบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร ทบทวนร่วมกับผู้บริหารของบริษัท
    ในรายงานสำคัญๆ ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร (MD&A) เป็นต้น

ทั้งนี้ กรรมการตรวจสอบทั้ง 3 ท่านของบริษัทมาจากกรรมการอิสระที่คุณสมบัติตามข้อ 16
ของประกาศคณะกรรมการกำกับตลาดทุน ที่ ทจ. 28/2551

1.  คณะกรรมการบริหาร (Executive Committee)

  รายนามคณะกรรมการบริหาร มีจำนวน 8 ท่าน ดังนี้

+-----------------------------------+----------------------------------+
| รายนาม                            | ตำแหน่ง                           |
+===================================+==================================+
| 1.  นายประสงค์ ธาราไชย             | ประธานกรรมการบริหาร               |
+-----------------------------------+----------------------------------+
| 2.  นายสัมพันธ์ หงษ์จินตกุล             | รองประธานกรรมการบริหาร            |
+-----------------------------------+----------------------------------+
| 3.  นายสมชาย วงศ์สว่างรัศมี           | กรรมการบริหาร                     |
+-----------------------------------+----------------------------------+
| 4.  นายธัช ธงภักดิ์                   | กรรมการบริหาร                     |
+-----------------------------------+----------------------------------+
| 5.  นายวันชัย เรืองทรัพย์เอนก          | กรรมการบริหาร                     |
+-----------------------------------+----------------------------------+
| 6.  นายพงศ์ธร ธาราไชย              | กรรมการบริหาร                     |
+-----------------------------------+----------------------------------+
| 7.  นายธีรธร ธาราไชย               | กรรมการบริหาร                     |
+-----------------------------------+----------------------------------+
| 8.  นายนพรัตน์ นรินทร์                | กรรมการบริหาร                     |
+-----------------------------------+----------------------------------+

โดยมี นางสาวอติกานต์ ศรีอินทร์ เป็นเลขานุการคณะกรรมการบริหาร

ขอบเขตอำนาจหน้าที่และความรับผิดชอบของคณะกรรมการบริหาร

1.  จัดทำและนำเสนอนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปีของบริษัท เพื่อขออนุมัติต่อคณะกรรมการบริษัท

2.  กำหนดแผนธุรกิจ อำนาจการบริหารงาน และงบประมาณของบริษัท
    เพื่อขออนุมัติต่อคณะกรรมการบริษัท

3.  ควบคุมการดำเนินธุรกิจของบริษัท ให้เป็นไปตามนโยบายธุรกิจ เป้าหมาย แผนการดำเนินงาน
    กลยุทธ์ธุรกิจ
    และงบประมาณที่ได้รับอนุมัติจากคณะกรรมการให้เป็นไปอย่างมีประสิทธิภาพและเอื้อต่อสภาพธุรกิจ

4.  มีอำนาจพิจารณาอนุมัติการกู้หรือการขอสินเชื่อใด ๆ จากสถาบันการเงิน
    รวมตลอดถึงการชำระหรือการใช้จ่ายเงินเพื่อธุรกรรมตามปกติธุรกิจของบริษัท เช่น
    การใช้จ่ายเงินเพื่อการลงทุน และใช้จ่ายเพื่อการดำเนินงานต่าง ๆ
    ภายใต้วงเงินที่กำหนดไว้ตามตารางอำนาจอนุมัติทั่วไปที่ได้ประกาศไว้
    (ตารางอำนาจอนุมัติทั่วไปฉบับแก้ไขล่าสุดมีผลบังคับใช้ตั้งแต่วันที่ 9 มิถุนายน 2555)

5.  กำหนดโครงสร้างองค์กรและการบริหารจัดการที่มีประสิทธิภาพ
    โดยครอบคลุมทั้งเรื่องการคัดเลือก
    การฝึกอบรม การว่าจ้าง และการเลิกจ้างของพนักงานของบริษัท ที่เป็นคณะผู้บริหาร
    หรือผู้บริหารระดับสูง
    โดยอาจมอบหมายให้กรรมการผู้จัดการเป็นผู้มีอำนาจลงนามในสัญญาจ้างแรงงาน

6.  กำกับดูแล และอนุมัติเรื่องที่เกี่ยวกับการดำเนินงานของบริษัท
    และอาจแต่งตั้งหรือมอบหมายให้บุคคลใดบุคคลหนึ่งหรือหลายคนกระทำการ
    อย่างหนึ่งอย่างใดแทนคณะกรรมการบริหารตามที่เห็นสมควรได้
    และคณะกรรมการบริหารสามารถยกเลิก เปลี่ยนแปลง หรือแก้ไขอำนาจนั้นๆ ได้

7.  ปฏิบัติหน้าที่อื่นใด ตามที่ได้รับมอบหมายจากคณะกรรมการบริษัท

8.  คณะกรรมการบริหารจะต้องรายงานต่อคณะกรรมการบริษัทโดยทันที
    ในกรณีที่เกิดเหตุการณ์ทุจริต หรือมีเหตุสงสัยว่ามีการทุจริต การฝ่าฝืนกฎหมาย
    และมีการกระทำผิดปกติเป็นเหตุให้เกิดความเสียหายต่อชื่อเสียงและฐานะการเงินของบริษัทอย่างมีนัยสำคัญ

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
กำหนดให้รายการที่กรรมการบริหาร หรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อย
ให้กรรมการบริหารซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น
ซึ่งการอนุมัติรายการที่อาจมีความขัดแย้งทางผลประโยชน์ดังกล่าวต้องดำเนินการตามประกาศตลาดหลักทรัพย์แห่งประเทศไทย
เรื่องหลักเกณฑ์ วิธีการ และการเปิดเผยรายการที่เกี่ยวโยงกันของบริษัทจดทะเบียน

1.  คณะกรรมการบริหารความเสี่ยง (Risk Management Committee)

  รายนามคณะกรรมการบริหารความเสี่ยง มีจำนวน 3 ท่าน ดังนี้

+-------------------------------+---+------------------------------------+
| รายนาม                        | ต |                                    |
|                               | ำ |                                    |
|                               | แ |                                    |
|                               | ห |                                    |
|                               | น |                                    |
|                               | ่ง |                                    |
+===============================+===+====================================+
| 1.  นายวันชัย วชิรวัฒนะธำรง       |   | ประธานกรรมการบริหารความเสี่ยง         |
+-------------------------------+---+------------------------------------+
| 2.  นายประวัติ กิติพงศ์ไพโรจน์      |   | กรรมการบริหารความเสี่ยง               |
+-------------------------------+---+------------------------------------+
| 3.  นายกานตณัฐ ฉายเพิ่มศักดิ์       |   | กรรมการบริหารความเสี่ยง               |
+-------------------------------+---+------------------------------------+

ขอบเขตอำนาจหน้าที่และความรับผิดชอบของกรรมการบริหารความเสี่ยง

1.  กำกับดูแลการพัฒนา
    และมีส่วนร่วมในการวิเคราะห์กลยุทธ์การบริหารความเสี่ยงขององค์กรประจำปี

2.  พัฒนาและกลั่นกรองระดับความเสี่ยงที่องค์กรยอมรับได้
    และช่วงความเบี่ยงเบนของความเสี่ยงที่ยอมรับได้

3.  ให้ทิศทางและวิธีการสอดส่องดูแลแก่หัวหน้าเจ้าหน้าที่บริหารความเสี่ยง

4.  ประเมินความเสี่ยงที่มีสาระสำคัญและรายงานต่อคณะกรรมการบริษัท

5.  ประเมินรายงานความเสี่ยงของบริษัท

6.  สอบทานผลประกอบการที่เกิดขึ้นจริงเปรียบเทียบกับเป้าหมายและแผนงานที่ได้กำหนดไว้ทุกไตรมาส

    1.  คณะผู้บริหาร (Management Team)

  รายนามคณะผู้บริหาร มีจำนวน 6 ท่าน ดังนี้

+--------------------------------+-------------------------------------+
| รายนาม                         | ตำแหน่ง                              |
+================================+=====================================+
| 1.  นายสัมพันธ์ หงษ์จินตกุล          | กรรมการผู้จัดการ                       |
+--------------------------------+-------------------------------------+
| 2.  นายธัช ธงภักดิ์                | รองกรรมการผู้จัดการ                    |
+--------------------------------+-------------------------------------+
| 3.  นายสมชาย วงศ์สว่างรัศมี        | ผู้ช่วยกรรมการผู้จัดการฝ่ายโครงการ         |
+--------------------------------+-------------------------------------+
| 4.  นายพงศ์ธร ธาราไชย           | ผู้ช่วยกรรมการผู้จัดการฝ่ายการเงินและธุรการ  |
+--------------------------------+-------------------------------------+
| 5.  นายนพรัตน์ นรินทร์             | ผู้ช่วยกรรมการผู้จัดการฝ่ายพัฒนาธุรกิจ        |
+--------------------------------+-------------------------------------+
| 6.  นางวรภรณ์ ชาวนา             | ผู้อำนวยการฝ่ายบัญชี                     |
+--------------------------------+-------------------------------------+

ขอบเขตอำนาจหน้าที่และความรับผิดชอบของกรรมการผู้จัดการ

1.  มีอำนาจควบคุมการบริหารงานของบริษัท ให้เป็นไปตามนโยบายที่คณะกรรมการบริษัท
    หรือคณะกรรมการบริหารกำหนดไว้ และรายงานผลการดำเนินงานต่อคณะกรรมการบริษัท
    หรือคณะกรรมการบริหาร ตามลำดับ

2.  พิจารณาการจัดสรรงบประมาณประจำปีที่ฝ่ายบริหารจัดทำเพื่อนำเสนอให้คณะกรรมการบริหารพิจารณาอนุมัติ
    รวมทั้งควบคุมการใช้จ่ายงบประมาณประจำปีของแต่ละหน่วยงาน

3.  พิจารณาประเมินการดำเนินงานของบริษัท อย่างสม่ำเสมอ
    เพื่อป้องกันความเสี่ยงจากปัจจัยต่างๆ ไม่ว่าจากภายในหรือภายนอกบริษัท

4.  มีอำนาจสั่งการ ออกระเบียบ ประกาศ บันทึก
    เพื่อให้การปฏิบัติงานเป็นไปตามนโยบายของคณะกรรมการบริษัท หรือคณะกรรมการบริหาร
    หรือเพื่อผลประโยชน์ของบริษัทเป็นสำคัญ

9.  มีอำนาจพิจารณาอนุมัติการจัดซื้อ
    และใช้จ่ายเงินในเรื่องที่เกี่ยวกับการดำเนินงานตามปกติของบริษัท
    และค่าใช้จ่ายในการดำเนินงาน ค่าใช้จ่ายในการบริหาร
    และรายจ่ายลงทุนให้เป็นตามงบประมาณที่ได้รับอนุมัติจากคณะกรรมการบริษัท
    หรือคณะกรรมการบริหาร
    ภายใต้วงเงินที่กำหนดไว้ตามตารางอำนาจอนุมัติทั่วไปที่ได้ประกาศไว้
    (ตารางอำนาจอนุมัติทั่วไปฉบับแก้ไขล่าสุดมีผลบังคับใช้ตั้งแต่วันที่ 9 มิถุนายน 2555)

5.  พิจารณาการนำสิทธิและทรัพย์สินของบริษัท ไปก่อภาระผูกพันใดกับบุคคล บริษัท ห้างร้าน
    หรือสถาบันการเงิน เพื่อนำเสนอคณะกรรมการบริหารอนุมัติ

6.  พิจารณาผลกำไรและขาดทุนของบริษัท
    การเสนอจ่ายเงินปันผลระหว่างกาลหรือเงินปันผลประจำปี เพื่อเสนอคณะกรรมการบริษัท
    อนุมัติ

7.  ดำเนินการใดๆ เพื่อสนับสนุนการดำเนินงานของบริษัท
    ตามการให้อำนาจจากคณะกรรมการบริษัท ซึ่งอยู่ภายใต้นโยบายคณะกรรมการบริษัท

ทั้งนี้ กรรมการผู้จัดการจะอยู่ภายใต้การบังคับบัญชาและรายงานโดยตรงต่อคณะกรรมการบริหาร
และให้กรรมการผู้จัดการปฏิบัติตามแนวทางและนโยบายที่คณะกรรมการบริหารกำหนดไว้

อนึ่ง กรรมการผู้จัดการไม่มีอำนาจในการดำเนินการใดๆ
ที่เกี่ยวกับรายการหรือเรื่องที่กรรมการผู้จัดการ หรือบุคคลที่อาจมีความขัดแย้ง มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท หรือบริษัทย่อย (ถ้ามี)
ทั้งนี้ ตามที่คณะกรรมการกำกับตลาดทุนหรือหน่วยงานที่เกี่ยวข้องประกาศกำหนด

คณะกรรมการบริษัทมีอำนาจในการแก้ไขเปลี่ยนแปลงขอบเขตอำนาจหน้าที่ของกรรมการผู้จัดการได้ตามที่จำเป็นหรือเห็นสมควร

สรุปตารางอำนาจอนุมัติทั่วไป

+--------------+--------------------+-----------------+---------------+
|   ตำแหน่ง     |   อำนาจอนุมัติ        |                 |               |
|              |   (บาทต่อรายการ)    |                 |               |
+==============+====================+=================+===============+
|              |   การ              |   เงินลงทุน       |   ค่าใช้จ่ายทั่วไป |
|              | ทำข้อตกลงรับงานบริการ |                 |               |
+--------------+--------------------+-----------------+---------------+
| คณ           |                    | เกินกว่า          |               |
| ะกรรมการบริษัท |                    | 20,000,000      |               |
+--------------+--------------------+-----------------+---------------+
| คณะ          | เกินกว่า 50,000,000  | 2,000,000 –     | เกินกว่า        |
| กรรมการบริหาร |                    | 20,000,000      | 2,000,000     |
+--------------+--------------------+-----------------+---------------+
| ก            | 2,000,000 –        | ไม่เกิน 2,000,000 | 100,000 –     |
| รรมการผู้จัดการ | 50,000,000         |                 | 2,000,000     |
+--------------+--------------------+-----------------+---------------+
| รองก         | ไม่เกิน 2,000,000    | ---             | 20,000 –      |
| รรมการผู้จัดการ |                    |                 | 100,000       |
+--------------+--------------------+-----------------+---------------+
| ผู้ช่วยก        | ---                | ---             | ไม่เกิน         |
| รรมการผู้จัดการ |                    |                 | 20,000^(/1)   |
+--------------+--------------------+-----------------+---------------+

  หมายเหตุ : – ตารางอำนาจอนุมัติทั่วไปฉบับแก้ไขล่าสุดมีผลบังคับใช้ตั้งแต่วันที่ 9 มิถุนายน
  2555

  /1 – ยกเว้นผู้ช่วยกรรมการผู้จัดการฝ่ายการเงินและธุรการ ซึ่งขอปรับเพิ่มเป็นวงเงินไม่เกิน
  100,000 บาทต่อรายการ เพื่อให้เกิดความคล่องตัวในการบริหารจัดการ
  ทั้งนี้การขอปรับเพิ่มดังกล่าวผ่านการอนุมัติจากที่ประชุมคณะกรรมการบริษัท ครั้งที่ 1/2555
  เมื่อวันที่ 9 มิถุนายน 2555 เป็นที่เรียบร้อยแล้ว

  8.2 การประชุมคณะกรรมการ

สถิติการเข้าประชุมของกรรมการบริษัท ในปี 2553 - 2555

+------------------------------+--------+--------+---------+----------+
| รายชื่อคณะกรรมการ              | ปี 2553 | ปี 2554 | ปี 2555  |          |
+------------------------------+--------+--------+---------+----------+
|                              | กรรมก  | กรรมก  | กร      | กรร      |
|                              | ารบริษัท | ารบริษัท | รมการบร | มการตรวจ |
|                              |        |        | ิษัท^(/1) | สอบ^(/2) |
+------------------------------+--------+--------+---------+----------+
| 1.  นายประสงค์ ธาราไชย        | 2/2    | 8/8    | 5/5     | ---      |
+------------------------------+--------+--------+---------+----------+
| 2.  นายสัมพันธ์ หงษ์จินตกุล        | 2/2    | 8/8    | 5/5     | ---      |
+------------------------------+--------+--------+---------+----------+
| 3.  นายพงศ์ธร ธาราไชย         | -      | -      | 5/5     | ---      |
+------------------------------+--------+--------+---------+----------+
| 4.  นายอาทิตย์ หงษ์จินตกุล        | -      | -      | 5/5     | ---      |
+------------------------------+--------+--------+---------+----------+
| 5.  พล.ต.ท.น.พ นุกูล           | -      | -      | 5/5     | 3/3      |
|     เจียมอนุกูลกิจ               |        |        |         |          |
+------------------------------+--------+--------+---------+----------+
| 6.  นางวิภาวี บุณยประสิทธิ์        | -      | -      | 5/5     | 3/3      |
+------------------------------+--------+--------+---------+----------+
| 7.  นายคเชนทร์ เบญจกุล         | -      | -      | 5/5     | 3/3      |
+------------------------------+--------+--------+---------+----------+

  หมายเหตุ : - แสดงจำนวนครั้งที่กรรมการเข้าร่วมการประชุม / จำนวนครั้งการประชุม

  /1- กรรมการลำดับที่ 3-4 ได้รับการแต่งตั้งเป็นกรรมการบริษัท
  ตามมติที่ประชุมสามัญผู้ถือหุ้นประจำปีครั้งที่ 1/2555 เมื่อวันที่ 11 เมษายน 2555

  /2- กรรมการลำดับที่ 5-7 ได้รับการแต่งตั้งเป็นกรรมการอิสระ
  ตามมติที่ประชุมสามัญผู้ถือหุ้นประจำปีครั้งที่ 1/2555 เมื่อวันที่ 11 เมษายน 2555
  และได้รับการแต่งตั้งเป็นกรรมการตรวจสอบ ตามมติที่ประชุมวิสามัญผู้ถือหุ้นครั้งที่ 2/2555
  เมื่อวันที่ 2 มิถุนายน 2555

3.  ค่าตอบแทนกรรมการและผู้บริหาร

1)  ค่าตอบแทนที่เป็นตัวเงิน

    1.  คณะกรรมการบริษัท

  ในการประชุมสามัญผู้ถือหุ้นประจำปี ครั้งที่ 1/2555 (ก่อนการแปรสภาพเป็นบริษัทมหาชนจำกัด)
  เมื่อวันที่ 11 เมษายน 2555
  ได้อนุมัติกำหนดค่าตอบแทนให้แก่คณะกรรมการบริษัทในวงเงินไม่เกิน 2.00 ล้านบาท
  โดยมีรายละเอียดดังนี้

-   เบี้ยประชุม

  -----------------------------------------------------------------------
  ตำแหน่ง                                 ค่าเบี้ยประชุมต่อครั้ง
  -------------------------------------- --------------------------------
  ประธานกรรมการบริษัท                      15,000 บาท

  กรรมการบริษัท                            10,000 บาท

  ประธานกรรมการตรวจสอบ                   15,000 บาท

  กรรมการตรวจสอบ                         10,000 บาท
  -----------------------------------------------------------------------

-   ค่าตอบแทนพิเศษ (เงินโบนัส) ขึ้นอยู่กับผลการดำเนินงานของบริษัท
    แต่ทั้งนี้สูงสุดไม่เกินร้อยละ 2 ของกำไรสุทธิก่อนหักภาษี
    และให้ประธานกรรมการเป็นผู้จัดสรรค่าตอบแทนพิเศษนี้แก่กรรมการแต่ละท่านตามความเหมาะสม

สรุปค่าตอบแทนกรรมการบริษัท ในปี 2553 - 2555

+---------------------------------+--------+-------+--------+--------+
| รายชื่อคณะกรรมการ                 | ปี 2553 | ปี     | ปี 2555 |        |
|                                 |        | 2554  |        |        |
+---------------------------------+--------+-------+--------+--------+
|                                 | กรรมก  | ก     | กรรมก  | กร     |
|                                 | ารบริษัท | รรมกา | ารบริษัท | รมการต |
|                                 |        | รบริษัท |        | รวจสอบ |
+---------------------------------+--------+-------+--------+--------+
| 1.  นายประสงค์ ธาราไชย           | -      | -     | 1      | -      |
|                                 |        |       | 46,250 |        |
+---------------------------------+--------+-------+--------+--------+
| 2.  นายสัมพันธ์ หงษ์จินตกุล           | -      | -     | 1      | -      |
|                                 |        |       | 00,500 |        |
+---------------------------------+--------+-------+--------+--------+
| 3.  นายพงศ์ธร ธาราไชย            | -      | -     | 97,500 | -      |
+---------------------------------+--------+-------+--------+--------+
| 4.  นายอาทิตย์ หงษ์จินตกุล           | -      | -     | 97,500 | -      |
+---------------------------------+--------+-------+--------+--------+
| 5.  พล.ต.ท.น.พ นุกูล เจียมอนุกูลกิจ   | -      | -     | 1      | 60,000 |
|                                 |        |       | 16,250 |        |
+---------------------------------+--------+-------+--------+--------+
| 6.  นางวิภาวี บุณยประสิทธิ์           | -      | -     | 97,500 | 40,000 |
+---------------------------------+--------+-------+--------+--------+
| 7.  นายคเชนทร์ เบญจกุล            | -      | -     | 97,500 | 40,000 |
+---------------------------------+--------+-------+--------+--------+

  หมายเหตุ : กรรมการบริษัทตั้งแต่เริ่มก่อตั้งบริษัทจนถึงเดือนเมษายน 2555
  ไม่ขอรับค่าตอบแทนในฐานะกรรมการบริษัท ทั้งนี้กรรมการที่ดำรงตำแหน่งผู้บริหารบริษัทด้วย
  จะได้รับค่าตอบแทนในฐานะผู้บริหารเท่านั้น

1.  ค่าตอบแทนผู้บริหาร

  บริษัทจ่ายค่าตอบแทนผู้บริหารในรูปเงินเดือน ค่าที่ปรึกษา โบนัส และสวัสดิการต่างๆ อาทิ
  เบี้ยเลี้ยง เงินกองทุนสำรองเลี้ยงชีพ และค่าโทรศัพท์ เป็นต้น
  สำหรับวิศวกรอาวุโสที่เข้าไปทำหน้าที่เป็นที่ปรึกษาโครงการ ที่ปรึกษา หรือผู้อำนวยการโครงการ
  จะได้รับค่าตอบแทนเพิ่มเติมในอัตราที่อ้างอิงกับอัตราค่าบริการวิชาชีพ (ในตำแหน่งที่ปฏิบัติงาน)
  ที่ระบุในสัญญาจ้างงานกับลูกค้าเจ้าของโครงการ

สรุปค่าตอบแทนผู้บริหาร ในปี 2553-2555

+---------------------+-----+-------+------+-------+-----+----------+
| ค่าตอบแทนผู้บริหาร      | ปี   |       | ปี    |       | ปี   |          |
|                     | 2   |       | 2554 |       | 2   |          |
|                     | 553 |       |      |       | 555 |          |
+=====================+=====+=======+======+=======+=====+==========+
|                     | จำ  | จำน   | จ    | จำน   | จำ  | จำนวนเงิน |
|                     | นวน | วนเงิน | ำนวน | วนเงิน | นวน |          |
|                     |     |       |      |       |     | (ล้านบาท) |
|                     | (   | (ล้า   | (คน) | (ล้า   | (   |          |
|                     | คน) | นบาท) |      | นบาท) | คน) |          |
+---------------------+-----+-------+------+-------+-----+----------+
| เงินเดือน โบนัส        | 7   | 22.31 | 7    | 30.87 | 6   | 32.08    |
| และสวัสดิการ          |     |       |      |       |     |          |
|                     |     |       |      |       |     |          |
| (ไม่รวมค่าตอบแท       |     |       |      |       |     |          |
| นในฐานะกรรมการบริษัท) |     |       |      |       |     |          |
+---------------------+-----+-------+------+-------+-----+----------+
| รวม                 |     | 22.31 |      | 30.44 |     | 32.08    |
+---------------------+-----+-------+------+-------+-----+----------+

2)  ค่าตอบแทนอื่น

  -ไม่มี-

  8.4 การกำกับดูแลกิจการที่ดี

คณะกรรมการบริษัทมีนโยบายการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code
of Best Practices)
รวมทั้งได้กำหนดนโยบายการกำกับดูแลกิจการและปฏิบัติตามหลักการและแนวปฏิบัติที่ดีเกี่ยวกับการกำกับดูแลกิจการ
เพื่อให้เกิดประสิทธิภาพและประสิทธิผลในการบริหารงาน
และก่อให้เกิดความเป็นธรรมกับทุกฝ่ายที่เกี่ยวข้องกับบริษัท ซึ่งสามารถอธิบายได้ ดังนี้

หมวดที่ 1 : สิทธิของผู้ถือหุ้น (Rights of Shareholders)

คณะกรรมการบริษัทให้ความสำคัญกับสิทธิของผู้ถือหุ้นโดยไม่กระทำการใดๆ
อันเป็นการละเมิดหรือการรอนสิทธิของผู้ถือหุ้น
รวมถึงได้อำนวยความสะดวกแก่ผู้ถือหุ้นในการใช้สิทธิต่างๆ
และได้กำหนดแนวทางปฏิบัติเพื่อสร้างความมั่นใจว่าผู้ถือหุ้นจะได้รับการคุ้มครองสิทธิขั้นพื้นฐาน ดังนี้

1.  บริษัทจะแจ้งให้ผู้ถือหุ้นทุกท่านทราบถึงความคืบหน้าการดำเนินงานของกิจการอย่างสม่ำเสมอ
    โดยการแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์ฯ

2.  การจัดประชุมผู้ถือหุ้น บริษัทจะเลือกใช้สถานที่ที่สามารถเดินทางไปได้สะดวก
    รวมถึงเลือกวันและเวลาที่เหมาะสม

3.  บริษัทจะจัดส่งหนังสือเชิญประชุมผู้ถือหุ้นพร้อมทั้งข้อมูลประกอบการประชุมตามวาระต่างๆ
    อย่างเพียงพอสำหรับการพิจารณา ให้ล่วงหน้าก่อนวันประชุมไม่น้อยกว่า 7 วัน
    ซึ่งเป็นไปตามข้อบังคับของบริษัท และ/หรือตามที่กฎหมายกำหนด
    และกำหนดให้มีความเห็นของคณะกรรมการประกอบในการพิจารณาลงมติของผู้ถือหุ้นในทุกวาระ
    รวมถึงกำหนดให้มีความเห็นของคณะกรรมการตรวจสอบประกอบในวาระสำคัญๆ
    หรือตามที่กฎหมายกำหนด

4.  ก่อนเริ่มการประชุมผู้ถือหุ้น
    บริษัทได้ถือปฏิบัติให้มีการแถลงแก่ผู้ถือหุ้นให้ทราบถึงสิทธิตามข้อบังคับของบริษัท
    การดำเนินการประชุม วิธีการใช้สิทธิลงคะแนน
    และสิทธิในการแสดงความเห็นรวมทั้งการตั้งคำถามใดๆ
    ต่อที่ประชุมตามระเบียบวาระการประชุม โดยประธานที่ประชุม กรรมการ
    และกรรมการที่ดำรงตำแหน่งเฉพาะเรื่องต่างๆ
    ได้เข้าร่วมประชุมเพื่อให้ข้อมูลและตอบข้อซักถามต่างๆ ทั้งนี้
    ประธานกรรมการหรือประธานที่ประชุมจะจัดสรรเวลาให้อย่างเหมาะสม
    โดยจะกำหนดเวลาในการประชุมให้ผู้ถือหุ้นได้มีโอกาสสอบถามหรือแสดงความเห็นและข้อเสนอแนะต่างๆ
    ได้อย่างเต็มที่

5.  หลังเสร็จสิ้นการประชุมผู้ถือหุ้น บริษัทจะแจ้งมติที่ประชุมผู้ถือหุ้นต่อตลาดหลักทรัพย์ฯ
    ทันทีก่อนตลาดหลักทรัพย์ฯ เปิดทำการซื้อขายหลักทรัพย์รอบถัดไป
    และบริษัทจะมีการบันทึกการประชุมผู้ถือหุ้นทุกครั้ง โดยมีเนื้อหาที่ประชุมถูกต้อง ครบถ้วน
    รวมถึงรายละเอียดกรรมการที่เข้าร่วมประชุม การแจงคะแนนนับทุกๆ วาระ
    และข้อซักถามหรือข้อคิดเห็นที่สำคัญ เพื่อให้ผู้ถือหุ้นสามารถตรวจสอบได้
    โดยแจ้งรายงานการประชุมไปยังตลาดหลักทรัพย์ฯ ภายใน 14 วันนับจากวันที่ประชุมผู้ถือหุ้น

หมวดที่ 2 : การปฏิบัติต่อผู้ถือหุ้นอย่างเท่าเทียม (Equitable Treatment of
Shareholders)

บริษัทให้ความสำคัญกับสิทธิของผู้ถือหุ้นทุกท่านอย่างเท่าเทียม โดยมีการกำหนดแนวทางปฏิบัติ ดังนี้

1.  บริษัทจะจัดส่งหนังสือมอบอำนาจโดยเสนอรายชื่อกรรมการอิสระอย่างน้อย 1 ท่าน
    ให้ผู้ถือหุ้นได้พิจารณาคัดเลือกเป็นผู้รับมอบอำนาจในการประชุมผู้ถือหุ้นและลงมติในวาระต่างๆแทน
    ในกรณีที่ผู้ถือหุ้นไม่สามารถเข้าร่วมประชุมผู้ถือหุ้นด้วยตนเองได้
    เพื่อสนับสนุนให้ผู้ถือหุ้นสามารถกำหนดทิศทางการลงมติในแต่ละวาระได้เอง

2.  กรณีที่ผู้ถือหุ้นรายใดแจ้งความประสงค์มายังบริษัทเพื่อขอเสนอให้เพิ่มวาระการประชุมผู้ถือหุ้นในเรื่องใดเรื่องหนึ่งไม่น้อยกว่า
    3 วันทำการก่อนวันประชุมผู้ถือหุ้น
    และทางคณะกรรมการบริษัทได้พิจารณาแล้วและมีความเห็นว่าวาระดังกล่าวเป็นประโยชน์ต่อบริษัท
    และผู้ถือหุ้น
    ทางบริษัทมีนโยบายที่จะอำนวยความสะดวกในการนำเสนอวาระดังกล่าวเข้าที่ประชุมผู้ถือหุ้น
    โดยจะดำเนินการแจ้งเพิ่มวาระการประชุมให้ผู้ถือหุ้นทราบผ่านทางตลาดหลักทรัพย์ฯ

3.  กรณีที่ผู้ถือหุ้นรายใดแจ้งความประสงค์มายังบริษัท
    เพื่อขอเสนอชื่อบุคคลเข้าดำรงตำแหน่งกรรมการบริษัท
    โดยได้แจ้งความประสงค์ผ่านมายังบริษัท
    พร้อมจัดส่งข้อมูลประกอบการพิจารณาด้านคุณสมบัติและหนังสือแสดงความยินยอมของบุคคลที่ได้รับการเสนอชื่อมาอย่างครบถ้วน
    ล่วงหน้าไม่น้อยกว่า 3 เดือนก่อนวันประชุมผู้ถือหุ้น
    บริษัทมีนโยบายที่จะเสนอบุคคลดังกล่าวเข้าดำรงตำแหน่งแทนกรรมการที่ครบกำหนดออกตามวาระในแต่ละปี
    เพื่อให้ผู้ถือหุ้นพิจารณาลงมติต่อไป

4.  บริษัทมีแนวทางในการป้องกันการใช้ข้อมูลภายในของบริษัท
    โดยกำหนดในคู่มือการปฏิบัติงานของพนักงานในหัวข้อจริยธรรมและบทลงโทษทางวินัย
    ซึ่งได้มีการเผยแพร่ให้พนักงานทุกคนทราบ

5.  บริษัทมีนโยบายและวิธีการป้องกันมิให้กรรมการ ผู้บริหาร
    ใช้ประโยชน์จากข้อมูลสำคัญอันมีผลต่อการลงทุน
    โดยบริษัทจะแจ้งมติที่ประชุมคณะกรรมการบริษัททุกครั้งไปยังตลาดหลักทรัพย์ฯ
    ทันทีก่อนตลาดหลักทรัพย์ฯ เปิดทำการซื้อขายหลักทรัพย์รอบถัดไป
    โดยกรรมการและผู้บริหารบริษัทจะต้องรายงานการถือครองหลักทรัพย์ทุกครั้งที่มีการซื้อหรือขายหลักทรัพย์ภายใน
    3 วันทำการต่อสำนักงาน ก.ล.ต.

หมวดที่ 3 : บทบาทของผู้มีส่วนได้เสีย (Roles of Stakeholders)

บริษัทเคารพในสิทธิของผู้มีส่วนได้เสีย และได้กำหนดเป็นแนวปฏิบัติไว้ในจรรยาบรรณของบริษัท
เพื่อให้เกิดความมั่นใจว่าสิทธิตามกฎหมายใดๆ ที่เกี่ยวข้องกับผู้มีส่วนได้เสีย ไม่ว่าจะเป็น ผู้ถือหุ้น
พนักงาน ผู้บริหาร ลูกค้า กิจการคู่ค้า ตลอดจนสังคมจะได้รับการดูแล
นอกจากนี้บริษัทยังได้เสริมสร้างความร่วมมือกับผู้มีส่วนได้เสียในกลุ่มต่างๆ
เพื่อให้สามารถดำเนินกิจการต่อไป มีความมั่นคง และตอบแทนผลประโยชน์ที่เป็นธรรมแก่ทุกฝ่าย
เพื่อสร้างความสำเร็จในระยะยาว โดยบริษัทมีแนวทางการปฏิบัติในเรื่องดังกล่าว ดังนี้

1.  ปฏิบัติกับพนักงานอย่างเท่าเทียมเป็นธรรม และให้ผลตอบแทนที่เหมาะสม

2.  การซื้อสินค้าและบริการจากคู่ค้าเป็นไปตามเงื่อนไขทางการค้า
    รวมถึงปฏิบัติต่อคู่ค้าตามสัญญาที่ตกลงกัน

3.  เอาใจใส่และรับผิดชอบต่อลูกค้า มีความรับผิดชอบต่อลูกค้าในการให้บริการ

4.  ปฏิบัติตามเงื่อนไขการกู้ยืมเงินตามข้อตกลงกับเจ้าหนี้ที่ให้การสนับสนุนเงินกู้แก่บริษัท

5.  ประพฤติตามกรอบกติกาการแข่งขันที่ดี หลีกเลี่ยงวิธีการที่ไม่สุจริต เพื่อทำลายคู่แข่งทางการค้า

6.  มีความรับผิดชอบต่อสภาพแวดล้อมของชุมชนและสังคม
    รวมทั้งให้การสนับสนุนกิจกรรมในชุมชนเพื่อเกื้อกูลสังคมในวาระและโอกาสที่เหมาะสม

หมวดที่ 4 : การเปิดเผยข้อมูลและความโปร่งใส (Disclosure and Transparency)

บริษัทมีช่องทางติดต่อเพื่อเผยแพร่ข้อมูลและข่าวสารผ่านเว็บไซต์ของบริษัท www.pps.co.th
โดยบริษัทมีนโยบายที่จะให้ความสำคัญต่อการเปิดเผยข้อมูลที่ถูกต้อง ครบถ้วน โปร่งใส
ทันเวลาและเท่าเทียมกันแก่นักลงทุน และผู้ที่เกี่ยวข้องทราบ ทั้งในส่วนของข่าวสาร ข้อมูลบริษัท
รายงานทางการเงิน ข้อมูลที่นำเสนอแก่นักวิเคราะห์และนักลงทุน
และข้อมูลสำคัญอื่นที่มีผลกระทบต่อมูลค่าหลักทรัพย์ของบริษัท
โดยภายหลังจากที่บริษัทได้รับอนุญาตให้นำหุ้นสามัญเข้าเป็นหลักทรัพย์จดทะเบียนในตลาดหลักทรัพย์ฯ
แล้ว บริษัทจะมีช่องทางในการติดต่อกับนักลงทุนและช่องทางในการเปิดเผยข้อมูลผ่านช่องทางต่างๆ
ดังนี้

1.  ข้อมูลเผยแพร่และข่าวสารผ่านเว็บไซต์ของตลาดหลักทรัพย์ฯ และเว็บไซต์ของบริษัท

2.  ข้อมูลทางการเงินผ่านเว็บไซต์ www.setsmart.com
    ซึ่งบริษัทจะนำส่งข้อมูลงบการเงินทุกครั้งพร้อมกับข้อมูลที่จัดส่งไปยังตลาดหลักทรัพย์ฯ
    และสำนักงาน ก.ล.ต.

3.  แบบแสดงรายการข้อมูลประจำปี (แบบ 56-1) และรายงานประจำปี (Annual Report)

หมวดที่ 5 : ความรับผิดชอบของคณะกรรมการ (Board Responsibilities)

คณะกรรมการบริษัทมีส่วนร่วมในการกำหนดนโยบาย เป้าหมาย แผนธุรกิจ และงบประมาณของบริษัท
ตลอดจนกำกับดูแลให้ฝ่ายบริหารดำเนินการให้เป็นไปตามแผน
และงบประมาณที่กำหนดไว้อย่างมีประสิทธิภาพและประสิทธิผล
โดยมีรายละเอียดคณะกรรมการและความรับผิดชอบ ดังนี้

1)  โครงสร้างคณะกรรมการบริษัท

คณะกรรมการบริษัทมีจำนวน 7 ท่าน ประกอบด้วย และกรรมการที่เป็นผู้บริหารจำนวน 4 ท่าน และ
กรรมการตรวจสอบซึ่งเป็นกรรมการอิสระและไม่เป็นผู้บริหารจำนวน 3 ท่าน ซึ่งเกินกว่า 1 ใน 3
ของจำนวนกรรมการจึงทำให้เกิดการถ่วงดุลอำนาจในการของกรรมการที่เป็นผู้บริหาร

บริษัทมีการกำหนดขอบเขตอำนาจหน้าที่ของคณะกรรมการแต่ละคณะไว้อย่างชัดเจน
โดยเฉพาะคณะกรรมการบริหารและกรรมการผู้จัดการ
ส่งผลให้คณะกรรมการบริหารและกรรมการผู้จัดการไม่มีอำนาจเบ็ดเสร็จ
และมีการถ่วงดุลในมติที่สำคัญ ซึ่งจะต้องได้รับการอนุมัติจากคณะกรรมการบริษัทหรือที่ประชุมผู้ถือหุ้น
(แล้วแต่กรณี) รวมทั้ง กรรมการบริษัทจะไม่สามารถอนุมัติรายการใดๆ ที่ตนเอง
หรือบุคคลที่มีความขัดแย้งทางผลประโยชน์ของตนเองมีส่วนได้เสียในการทำรายการนั้น

ทั้งนี้บริษัทได้แต่งตั้งให้มีคณะกรรมการตรวจสอบ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
โดยปัจจุบันบริษัทได้แต่งตั้ง บริษัท สู่ความสำเร็จ จำกัด
ซึ่งเป็นผู้เชี่ยวชาญจากภายนอกเป็นผู้ประเมินระบบควบคุมภายในของบริษัท
รวมถึงทำหน้าที่ให้คำปรึกษา ตรวจสอบ ประเมิน และติดตามผลของระบบควบคุมภายใน
ระบบบริหารความเสี่ยง การกำกับดูแลกิจการ
และต้องรายงานตรงต่อคณะกรรมการตรวจสอบอย่างน้อยไตรมาสละ 1 ครั้ง

2)  การประชุมคณะกรรมการ

บริษัทจะจัดให้มีการประชุมคณะกรรมการและดำเนินการประชุมให้เป็นไปตามข้อบังคับของบริษัท
กฎหมายที่เกี่ยวข้องกับบริษัทมหาชนจำกัด และกฎระเบียบของตลาดหลักทรัพย์ฯ
และจะจัดการประชุมพิเศษเพิ่มตามความจำเป็น
โดยประธานกรรมการในฐานะประธานในที่ประชุมจะส่งเสริมให้มีการใช้ดุลยพินิจที่รอบครอบและจัดสรรเวลาให้อย่างเพียงพอในการประชุม
เพื่อที่จะให้ฝ่ายจัดการเสนอเรื่องและสามารถอภิปรายปัญหาสำคัญได้อย่างครบถ้วนโดยทั่วกัน
โดยบริษัทจะนำส่งหนังสือนัดประชุมพร้อมระเบียบวาระการประชุมและเอกสารการประชุมให้แก่คณะกรรมการล่วงหน้าไม่น้อยกว่า
7 วันก่อนวันประชุม พร้อมทั้งกำหนดให้กรรมการมีหน้าที่ต้องเข้าประชุมคณะกรรมการทุกครั้ง
เว้นแต่กรณีที่มีเหตุจำเป็น นอกจากนี้ บริษัทจะมีการบันทึกการประชุมอย่างถูกต้องและครบถ้วน
เพื่อให้ผู้ถือหุ้นสามารถตรวจสอบได้

3)  รายงานของคณะกรรมการ

คณะกรรมการเป็นผู้รับผิดชอบในการจัดการให้มีการจัดทำรายงานทางการเงิน
ซึ่งรวมถึงงบการเงินของบริษัท และบริษัทย่อย
และสารสนเทศทางการเงินที่ปรากฏในรายงานประจำปี ทั้งนี้
รายงานทางการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและเป็นที่ยอมรับ และถือปฏิบัติอย่างสม่ำเสมอ
รวมทั้งได้ใช้ดุลยพินิจอย่างระมัดระวังในการจัดทำและดูแลให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

4)  การประเมินตนเองของคณะกรรมการ

เพื่อเพิ่มประสิทธิภาพในการปฏิบัติงานของคณะกรรมการ
บริษัทได้จัดให้คณะกรรมการทำการประเมินผลการปฏิบัติงานของตนเอง โดยเริ่มถือปฏิบัติในปี 2555
โดยให้กรรมการประเมินผลการปฏิบัติงานของคณะกรรมการโดยรวม
เพื่อให้คณะกรรมการร่วมกันพิจารณาผลงานและปัญหา ซึ่งผลการประเมินนั้น
คณะกรรมการจะได้ทำการวิเคราะห์และหาข้อสรุปเพื่อกำหนดมาตรการในการปรับปรุงประสิทธิภาพการทำงานของคณะกรรมการต่อไป

5)  การพัฒนากรรมการและผู้บริหารระดับสูง

บริษัทจะสนับสนุนให้คณะกรรมการบริษัทและผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัท และผู้บริหารระดับสูงขององค์กรต่างๆ
อยู่เสมอ
โดยหลักสูตรที่กรรมการบริษัทควรเข้าร่วมสัมมนาอย่างน้อยจะเป็นหลักสูตรของสมาคมส่งเสริมสถาบันกรรมการบริษัทไทย
(IOD) ซึ่งได้แก่ หลักสูตร Directors Certification Program (DCP) หลักสูตร
Directors Accreditation Program (DAP) หลักสูตร Audit Committee Program
(ACP) หลักสูตร Executive Development Program (EDP) ทั้งนี้
เพื่อนำความรู้และประสบการณ์มาประยุกต์ใช้ในการพัฒนาบริษัทต่อไป

6)  ความสัมพันธ์กับนักลงทุน

คณะกรรมการให้ความสำคัญต่อการเปิดเผยข้อมูลที่เพียงพอต่อผู้ถือหุ้น
นักลงทุนและผู้ที่เกี่ยวข้องทุกฝ่าย โดยข้อมูลที่เปิดเผยจะต้องมีความถูกต้อง ครบถ้วน โปร่งใส ทั่วถึง
และทันเวลา ซึ่งรวมถึงรายงานทางการเงิน ผลการดำเนินงาน ข้อมูลอื่นๆ ที่เกี่ยวข้อง
ตลอดจนข้อมูลที่มีผลกระทบต่อราคาหลักทรัพย์ของบริษัทตามหลักการกำกับดูแลกิจการที่ดี
โดยจะเผยแพร่ข้อมูลและข่าวสารต่างๆ เพื่อให้ผู้ถือหุ้น นักลงทุน
และผู้ที่เกี่ยวข้องได้ใช้ประกอบการตัดสินใจลงทุน โดยผ่านช่องทางต่างๆ
ทั้งจากการจัดส่งเอกสารทางไปรษณีย์ สื่อการเผยแพร่ข้อมูลของตลาดหลักทรัพย์และสำนักงาน
ก.ล.ต. รวมถึงเว็บไซด์ของบริษัท

ในส่วนของงานนักลงทุนสัมพันธ์ (Investor Relation)
บริษัทยังไม่ได้จัดตั้งหน่วยงานขึ้นมาเฉพาะ แต่ได้มอบหมาย คุณพงศ์ธร ธาราไชย
เป็นผู้ดูแลการติดต่อสื่อสารกับนักลงทุน ผู้ถือหุ้น นักวิเคราะห์ และผู้ที่เกี่ยวข้อง
ซึ่งสามารถติดต่อได้ที่หมายเลขโทรศัพท์ 02-718-2785-9 ทั้งนี้
บริษัทมีแผนงานที่จะจัดตั้งหน่วยงานด้านนักลงทุนสัมพันธ์ขึ้นมาเป็นหน่วยงานเฉพาะด้านเพื่อดูแล
รับผิดชอบส่วนงานนักลงทุนสัมพันธ์ในอนาคต

  8.5 การดูแลเรื่องการใช้ข้อมูลภายใน

บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
ซึ่งยังไม่ได้เปิดเผยต่อสาธารณชนเพื่อประโยชน์ต่อตนเองหรือผู้อื่น
รวมถึงการซื้อขายหลักทรัพย์ของบริษัท
โดยมีวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนหรือผู้อื่น ดังนี้

1.  ดำเนินการแจ้งผู้บริหารในฝ่ายต่าง ๆ
    ให้เข้าใจถึงภาระหน้าที่ในการรายงานการถือหลักทรัพย์ของตนเอง คู่สมรส
    และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา
    59 และบทกำหนดโทษตามมาตรา 275 แห่ง พระราชบัญญัติหลักทรัพย์และตลาดหลักทรัพย์
    พ.ศ. 2535

2.  ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ
    ซึ่งมีผลกระทบต่อการเปลี่ยนแปลงราคาหลักทรัพย์
    ควรหลีกเลี่ยงหรืองดการซื้อขายหลักทรัพย์ของบริษัท ในช่วงระยะเวลา 1 เดือน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    พร้อมกับได้วางมาตรการลงโทษและแจ้งให้ทราบถึงบทลงโทษซึ่งเริ่มตั้งแต่ตักเตือนด้วยวาจา
    ตักเตือนเป็นลายลักษณ์อักษร พักงานชั่วคราว และออกจากงานตามลำดับ

3.  กำหนดเวลาในการประกาศผลการดำเนินงาน
    และข้อมูลข่าวสารที่เป็นสาระสำคัญซึ่งมีผลต่อการเปลี่ยนแปลงของราคาหลักทรัพย์
    และมีผลกระทบต่องบการเงินของบริษัท ภายใน 45 วันนับจากวันสิ้นไตรมาส และ 60
    วันนับจากวันสิ้นงวดบัญชี

    ทั้งนี้ เพื่อดำเนินการควบคุมดูแลและตรวจสอบการดำเนินการดังกล่าว
    บริษัทมีนโยบายให้ผู้บริหารที่มีหน้าที่จัดทำรายงานการถือครองและการเปลี่ยนแปลงการถือหลักทรัพย์ตามมาตรา
    59 แจ้งให้คณะกรรมการบริหารทราบ นอกจากนั้น
    บริษัทได้แจ้งให้กรรมการและพนักงานที่มีส่วนเกี่ยวข้องกับข้อมูลภายในทราบเป็นลายลักษณ์อักษรและให้ปฏิบัติตามโดยเคร่งครัด
    หากผู้ใดฝ่าฝืนจะถูกลงโทษตามที่กำหนดไว้

    6.  บุคลากร

  8.6.1 จำนวนบุคลากร (ไม่รวมผู้บริหาร)

ณ วันที่ 31 ธันวาคม 2553 - 2555 บริษัทมีจำนวนบุคลากรตำแหน่งต่างๆ ดังต่อไปนี้

+------------------------------+-------------+-----------+-------------+
|                              | จำนวนพนักงาน |           |             |
|                              | (คน)        |           |             |
+==============================+=============+===========+=============+
| ตำแหน่ง                       | ณ 31 ธันวาคม |           |             |
+------------------------------+-------------+-----------+-------------+
|                              | 2553        | 2554      | 2555        |
+------------------------------+-------------+-----------+-------------+
|   ผู้อำนวยการโครงการ           | 10          | 12        | 12          |
+------------------------------+-------------+-----------+-------------+
|   ผู้จัดการโครงการ              | 26          | 32        | 31          |
+------------------------------+-------------+-----------+-------------+
|   วิศวกรโยธา                  | 36          | 44        | 54          |
+------------------------------+-------------+-----------+-------------+
|   วิศวกรเครื่องกล               | 18          | 22        | 27          |
+------------------------------+-------------+-----------+-------------+
|   วิศวกรไฟฟ้า                  | 18          | 25        | 33          |
+------------------------------+-------------+-----------+-------------+
|   สถาปนิก                     | 10          | 10        | 8           |
+------------------------------+-------------+-----------+-------------+
|   ช่างเทคนิค                   | 60          | 67        | 55          |
+------------------------------+-------------+-----------+-------------+
|   บัญชีและการเงิน               | 5           | 5         | 9           |
+------------------------------+-------------+-----------+-------------+
|   ฝ่ายสำนักงานเลขานุการและธุรการ | 27          | 30        | 30          |
+------------------------------+-------------+-----------+-------------+
|   แม่บ้านและพนักงานขับรถ         | 7           | 7         | 7           |
+------------------------------+-------------+-----------+-------------+
| รวม                          | 217         | 254       | 266         |
+------------------------------+-------------+-----------+-------------+

2.  ผลตอบแทนรวมของบุคลากร

บริษัทจ่ายค่าตอบแทนบุคลากรในรูปเงินเดือน โบนัส และสวัสดิการต่างๆ อาทิ เบี้ยเลี้ยง
เงินกองทุนสำรองเลี้ยงชีพ เป็นต้น

  (หน่วย : ล้านบาท)

  -----------------------------------------------------------------------
  รายการผลตอบแทน                      ปี 2553   ปี 2554   ปี 2555
  ----------------------------------- -------- -------- -----------------
  เงินเดือน โบนัส และสวัสดิการ             123.19   127.35   173.51

  รวม                                 123.19   127.35   173.51
  -----------------------------------------------------------------------

  หมายเหตุ : ในอดีตที่ผ่านมา ผู้อำนวยการโครงการ (Project Director)
  บางท่านรับค่าตอบแทนในรูปแบบค่าวิชาชีพอิสระ ทั้งนี้ ตั้งแต่เดือนมกราคม 2555 เป็นต้นไป
  ผู้อำนวยการโครงการทุกท่านจะได้รับค่าตอบแทนในรูปแบบค่าจ้างประจำ ซึ่งประกอบด้วย
  เงินเดือน ค่าตำแหน่ง ค่าทำงาน โบนัส และสวัสดิการต่างๆ

3.  ข้อพิพาทด้านแรงงานที่สำคัญในระยะ 3 ปีที่ผ่านมา

บริษัทไม่มีข้อพิพาทด้านแรงงานที่สำคัญในระยะ 3 ปีที่ผ่านมา

4.  นโยบายในการพัฒนาบุคลากร

บริษัทมีการกำหนดนโยบายเกี่ยวกับการพัฒนาบุคลากรของบริษัทอย่างต่อเนื่อง
โดยเน้นการส่งเสริมและการให้ความรู้เพื่อพัฒนาความสามารถให้แก่บุคลากรของบริษัท
โดยการจัดให้มีการฝึกอบรมภายในบริษัทและจัดส่งพนักงานเข้ารับการอบรมกับหน่วยงานต่างๆ
ทั้งหน่วยงานราชการและเอกชน
ควบคู่ไปกับการเรียนรู้จากการปฏิบัติงานจริงภายใต้การควบคุมดูแลและคำแนะนำจากผู้บังคับบัญชา
โดยในการปฏิบัติงาน บริษัทได้กำหนดให้มีการเวียนการทำงานของบุคลากรในแต่ละโครงการ
เพื่อให้บุคลากรของบริษัทได้เรียนรู้งานที่หลากหลายและกว้างมากขึ้น
อีกทั้งยังเป็นการเพิ่มทักษะความรู้และความชำนาญในการทำงานให้กับบุคลากรของบริษัทอีกด้วย
นอกจากนี้ บริษัทยังให้ความสำคัญกับการสร้างขวัญและกำลังใจให้กับบุคลากรของบริษัท
โดยการพิจารณาปรับปรุงสวัสดิการของพนักงานอย่างต่อเนื่องตามความเหมาะสม

ในอนาคตบริษัทมีแผนที่เปิดสถาบันฝึกอบรมและพัฒนาศักยภาพของวิศวกร
ให้มีความรู้ความชำนาญยิ่งขึ้น
เพื่อเป็นศูนย์กลางในการพัฒนาบุคลากรของบริษัทตลอดจนวงการวิศวกรรมเพื่อรองรับการเปิดประชาคมเศรษฐกิจอาเซียน
(Asian Economic Community: AEC) ใน พ.ศ.2558